Odense Adresse-Contoirs Efterretninger, 1845-07-30
Ind= og udklarerede Skibe ved Odense Toldkammer. Jndgaaede: den 29 Juli, H. N. Hansen af Odense, fra Kjøbenhavn, Jagten Odense Paqvet med Stykgods; J. Nielsen af og fra Tvedestrand, Sluppen Haabets Anker med Trælast. Udgaaede: den 29 Juli, C. Jensen af Odense, til Kjerteminde, Jagten Speculationen, ballastet; L. S. Eldrup af Tvedestrand, til Norge, Sluppen Lilleput med Korn og Smør, (Jndsendt. Naar en Mand, af Tilskikkelsen eller Tilfældet, bliver kastet ind i et eller andet Hverv eller Forhold, som man nu vil kalde det, og han rygter samme med Duelighed og Redelighed til alle Omgivendes Tilfredshed; rammes han i saadant Hverv af Skjebnens Slag, der uventet kommer over hans Hoved, som et Lyn fra den klare Himmel, da finder han dog alle oplyste og billigtænkende Menneskers Deeltagelse og Medlidenhed, og dette er Tilfældet med Boelmand Christian Nielsen Rold. Vistnok i Aarhundrede har hans Forfædre været i Besiddelse af en Videnskab til at helbrede Beenbrud og friske Saar, hvis Lige maaskee sjeldent finder Mage. Skjøndt en talrig Familie, har dog ikke uden een (saavidt mig bekjendt) paa en og samme Tid været indviet i eller dyrket denne Kunst til Fuldkommenhed. Christian Nielsen blev opdraget af en gammel Tante, der havde lært denne Kunst eller Videnskab af sin Fader, og som lig en anden Mad. Lassen hialp Folk i hundredviis til deres sunde og førlige Lemmer, og hvis Curer vistnok sjelden eller aldrig mislykkedes. Opdraget af denne Kone, blev han saa at sige oplært i denne Videnskab uden sit eget Vidende, den han hialp til at udøve i hendes Alderdom, og alene udøvede under hendes Veiledning i hendes Svaghed. Hun indsatte ham til Arving af hans nuværende Bopæl paa Rold. - Rygtet og Erfaringen, der havde udbredt og bekræftet, denne Kones sjeldne Duelighed til at helbrede Beenbrud og friske Saar, førte efter hendes Død mange, især fattige Mennesker, til denne hendes Pleiesøn Christian Nielsen i samme Egenskab, dem han stedse hialp med Kjærlighed og Uegennyttighed og sjeldent Held, eftersom han aldrig paatog sig andet, end hvad han fuldkommen forstod. Da flere og flere, især af Armodens Klasse, kom til ham om Hjelp, som vistnok for en stor Deel havde sin Grund i Folkemængdens Tiltagelse, men ogsaa for en stor Deel i den Velvillie og Uegennyttighed, hvormed han hialp den Fattige. - Da man ved Ordet Qvaksalver stedse tænker sig Bedragere, som forlokke Folk til at benytte deres Curer, der i Almindelighed bestaae af overnaturlige Midler, Signen og desl., saa har det vist aldrig faldet Christian Nielsen eller Nogen af dem ind, som have søgt hans Hielp, nøie at overveie Betydningen af Ordene Qvaksalvere og Qvaksalveri, da neppe Nogen, efter den Oplysning og Kundskab, som er bleven enhver Klasse til Deel her i Landet, vil kunne falde paa den Tanke, at der gives Folk saa dumme og uoplyste, at de frivillig sætte deres Liv og Helbred paa Spil for saadan Markskrigeri. Christian Nielsen faldt det saaledes aldrig ind, at han handlede noget urigtigt ved at curere dem, som søgte hans Hjelp, saameget mere, som han stedse med Beskedenhed henviste dem, der henvendte sig til ham om det, som laae udenfor hans Videnskab, til beskikkede Læger. Dog, da der til flere Ting nu, end i ældre Tider, fordres et Slags Bevilling, saa henvendte Chr. Nielsen sig, efter fleres Raad, med allerunderdanigst Ansøgning til Hs. Majestæt om Bevilling til curere Beenbrud. Denne Ansøgning blev ikke bevilget, derimod blev ham tilkjendegivet, at han maatte have Tilladelse til at forbinde Beenbrud, naar ingen Læge var kaldet. Denne Tilkjendegivelse, som han optog i den Mening, at de Beenbrud han forbandt, maatte han ogsaa fuldelig curere, naar Patienten ikke begjerede anden Læge, i hvilken Mening flere Juridiskkyndige ogsaa optog den. Christian Nielsen fortsatte saaledes af nævnte Grund uhindret sin Lægevidenskab i flere Aar med at curere Beenbrud og anden udvortes Skade, indtil en gl. spaa Kone, som først havde henvendt sig til en beskikket Læge og siden henvendte sig til Chr. Nielsen, der meddeelte hende et Plaster, gav Anledning til at han blev sagsøgt og dømt.